संखुवासभा । पानीको समस्या तथा बाँदर आतंकले गौचरणको रुपमा परिणत भएका सुख्खा ,थुम्की परेका डाँडाहरु हिजोआज दरीलो आम्दानीको स्रोत बन्न थालेका छन् । संखुवासभा जिल्लाको चैनपुर नगरपालिका १० को बानेश्वर र खराङ क्षेत्र जिल्लाकै सुख्खा क्षेत्रको रुपमा परिचित छन् । त्यस क्षेत्रका थुम्की परेका डाँडाहरुमा हिजोआज अर्थोडक्स चियाको खेती हुन्छ । किसानले पनि मनग्य आम्दानी गर्न थालेका छन् ।
